als_Latn dik_Latn sag_Latn
Futboll
Alves “godet sërish”, poston foton e këpucëve të finales 2015
Dani Alves po bën gjithçka që është e mundur për t’u larguar nga Juventusi. Siç duket, ai ka një plan për t’u bërë sa më i bezdisshëm për klubin bardhezi, në mënyrë që hierarkia torineze ta lejojë të transferohet te Manchester City, skuadra e cila raportohet se ka interes për të.
Pas videos së lamtumirës që postoi Gonzalo Higuain së fundmi, ku shfaqet duke i uruar fat të mbarë shokut të tij të skuadrës, braziliani kësaj here i ka shtuar vetë zërat për largim.
Higuain: Ishte një kënaqësi të luaja me ty, Dani
34-vjeçari, i cili aktualisht është me pushime me gjithë familjen e tij, ka publikuar një foto ngacmuese në “Instagram” (duke përdorur opsionin “Stories”), ku duken këpucët me të cilat ka luajtur në finalen e Ligës së Kampionëve në vitin 2015 në Berlin. Ajo është ndeshja në të cilën Barcelona, asokohe skuadra e Alvesit, mposhti 3-1 “Zonjën e vjetër”.
Në këpucë shkruhet data 6 qershor 2015, një makth për Juventusin, por një kujtim i bukur për mbrojtësin e djathtë. Veprimi i tij ka gjithçka përveçse klas dhe dëshmon se ndoshta nuk do të kthehet më në Itali.
als_Latn als_Latn als_Latn als_Latn als_Latn als_Latn als_Latn